מבצע מנהטן

מגיש: יואב עוזיאל

סיכום ותובנות:

הספר "מבצע מנהטן" הוא הספר הראשון בסדרת המתח והריגול "שליחות חשאית" שכתבה דנה אלעזר הלוי.

ספר זה מספר על שלושה ילדים (רועי, גיא ונועם) שנבחרו לנסוע למשלחת לאו"ם במנהטן, חנן מי שיוצא איתם למשלחת הוא בכיר ב"מוסד" שמאמן אותם כדי שיהיו מוכנים למשימה האמיתית שבשבילה הם נבחרו לתפוס את אחמד אבו בשיר, ראש ארגון טרור עולמי. למרות שמזהירים אותו ואומרים לו שהם לא יכולים לפעול בארצות הברית הוא יוצא למשימה. יש להם הזדמנות חד פעמית לפרוץ למחשב של אבו בשיר ולגלות מה הוא מתכנן ולתפוס אותו. אבל כשחנן והילדים חשבו שהולך להם טוב הכול התחיל להסתבך.

2 שאלות:

1.הרגשות והתחושות שהקריאה עוררה בי והקשר שלהם לתוכן הספר.

1.במהלך הקריאה הרגשתי כעס, מתח, ואכזבה. למשל: כשאופיר אמר שהוא ינקום ובכלל בכל הקטעים שהוא נדחף ורצה לדעת מה הם עושים כעסתי והתעצבנתי, כי הוא לא היה קשור למשימה וגם ככה היה להם קשה לעשות אותה אז שאופיר יקשה עליהם עוד יותר. ובמשימה כשהם פרצו למחשב של אבו בשיר, זה היה מותח אבל בסוף זה קצת אכזב אותי שהם לא כל כך הצליחו. בנוסף, הייתה לי תחושה כל הספר שהמשימה לא תהיה כזאת קלה ומשהו יסתבך.

2.הסיבה שאמליץ או לא אמליץ לאחרים על הספר.

2. הסיבה שאמליץ לאחרים על הספר זה בגלל שאהבתי שהספר היה מותח כשכל משימה שיצאה לדרך ולא ידעת מה יקרה וגם כשחשבת שהכול נגמר ושידעת שזה מה שיקרה פתאום הכול נהרס והכול התהפך, וזה בדיוק מה שהיה מגניב ושלפי דעתי מי שלא אוהב לקרוא ספרים יאהב את הספר הזה כי הוא כמו סרט מתח הכול יכול להיות צפוי אבל יכול גם להיות לא צפוי ומפתיע. וזאת הסיבה שאמליץ לחברים על הספר.